b'\n_START_ARTICLE_\nNova Fundlandija\n_START_PARAGRAPH_\nNova Fundlandija (angle\xc5\xa1ko Newfoundland, francosko Terre-Neuve) je velik otok ob severovzhodni obali Severne Amerike in najbolj naseljen del kanadske province Nova Fundlandija in Labrador. Novo Fundlandijo velikokrat omenjajo kot\xc2\xa0\xc2\xbbSredi\xc5\xa1\xc4\x8de Severnega Atlantika\xc2\xab, vendar je dejansko ve\xc4\x8d kot 1000 km stran od njega. Otok Nova Fundlandija (izvirno imenovan Terra Nova) je verjetno prvi imenoval italijansko-angle\xc5\xa1ki morjeplovec in raziskovalec John Cabot leta 1497. Tudi provinco, v kateri le\xc5\xbei otok, so do leta 2001 imenovali\xc2\xa0\xc2\xbbNova Fundlandija\xc2\xab. Tedaj so jo preimenovali v\xc2\xa0\xc2\xbbNova Fundlandija in Labrador\xc2\xab. Kasneje so njeno po\xc5\xa1tno kratico spremenili iz NF v NL._NEWLINE_Arheolo\xc5\xa1ka izkopavanja na samem severnem koncu otoka so pokazala, da so kot prvi Evropejci otok dosegli \xc5\xbee Vikingi okoli leta 1000 in poimenovali de\xc5\xbeelo Vinlandija.'